text: Tað nærkast meira og meira. Tveir sigrar afturat og so er fótbólturin komin heim.
text: #000002
text: Ongland vann uppiborið og rættiliga trygt 2-0 í fjórðingsfinaluni í Samara. Sviar góvu tað teir høvdu, men tað var ikki nóg mikið fyri liðið hjá Janne Anderson. Harvið er Ongland í hálvfinaluni fyri fyrstu ferð síðani 1990, og “Its coming home” kann aftur runga. Dysturin var heldur linligur í 1.hálvleiki. Dystarmyndin var sum væntað: Ongland var nógv á bóltinum, meðan Svøríki lá kompakt og satsaði uppá umstillingar. Tað vóru fáir málmøguleikar, men eftir hálvan tíma kom Ongland á odda. Sum so ofta fyrr í endaspælinum so kom tað eftir ein deyðbólt. Ashley Young legði eitt horna inn úr vinstru, og verjuleikarin Harry Maguire steig upp og stútaði bóltin við nógvari kraft í málið. Ongland hevði eina leiðslu at taka út til 2.hálvleik, og liðið hjá Gareth Southgate kom væl út úr skiftingarúriminum. Stutt áðrenn tíman lukkaði Ongland so at siga dystin. Ein góður bóltur frá Jesse Lingard til aftastu stong, har Dele Alli var komin uppá pláss og stútaði bóltin í málið. Onglendingar høvdu tamarhald allan vegin, hóast Svøríki hevði nakrar góðar møguleikar, og Jordan Pickford noyddist at verja væl fyri. Tað er nú stórur spenningur, um Ongland megnar at koma í finaluna fyri fyrstu ferð síðani á heimavølli í 1966. Svøríki fellur við æru. Sviar hava megna at spælt seg ímillum átta tey bestu, og tað vóru ikki nógv, ið væntaðu tað.Svøríki - Ongland 0-2(0-1)
text: #000004
text: EB/Streymur hevur tryggjað sær sætið í deildini
  Dreymahøgg hjá Daniel - Hørður sigraði
  Venjingarlega fyri landsliðnum og skeið fyri venjarum um vikuskiftið
  Kári á Høvdanum takkar fyri seg á altjóða pallinum
text: #000006